NORAKSTS

|  |  |
| --- | --- |
| 22.08.2024. | Nr.9/3 |

###### JELGAVAS VALSTSPILSĒTAS PAŠVALDĪBAS 2024. GADA 23. MAIJA

###### SAISTOŠO NOTEIKUMU NR.24-24 “REKLĀMU UN REKLĀMAS OBJEKTU IZVIETOŠANA PUBLISKĀS VIETĀS VAI VIETĀS, KAS VĒRSTAS PRET PUBLISKU VIETU JELGAVAS VALSTSPILSĒTĀ” PRECIZĒŠANA

**Atklāti balsojot: PAR – 11** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Jelgavas valstspilsētas pašvaldības dome 2024. gada 23. maijā izdeva saistošos noteikumus Nr.24-24 “Reklāmu un reklāmas objektu izvietošana publiskās vietās vai vietās, kas vērstas pret publisku vietu Jelgavas valstspilsētā” (turpmāk – Saistošie noteikumi) un nosūtīja Vides aizsardzības un reģionālās attīstības ministrijai (turpmāk – Ministrija) atzinuma sniegšanai.

2024. gada 29. jūlijā saņemts atkārtots Ministrijas atzinums Nr.1-18/4768 par Saistošajiem noteikumiem (turpmāk – atzinums), kurā Ministrija izteikusi iebildumus par atsevišķām Saistošo noteikumu normām un lūgusi Saistošos noteikumus precizēt.

Ņemot vērā minēto, kā arī ievērojot atzinumā izteiktos iebildumus un priekšlikumus, saskaņā ar Pašvaldību likuma 47.panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2024. gada 23. maija saistošajos noteikumos Nr.24-24 “Reklāmu un reklāmas objektu izvietošana publiskās vietās vai vietās, kas vērstas pret publisku vietu Jelgavas valstspilsētā” (pielikumā) šādus precizējumus:

1. Grozīt Saistošo noteikumu izdošanas tiesisko pamatojumu un izteikt šādā redakcijā:

“Izdoti saskaņā ar Reklāmas likuma 7. panta trešo daļu, Ministru kabineta 2012. gada 30. oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 28. un 45. punktu, Priekšvēlēšanu aģitācijas likuma 22.1 panta otro daļu”.

1. Svītrot Saistošo noteikumu 11.6.apakšpunktu, attiecīgi mainot turpmāko apakšpunktu numerāciju.
2. Izteikt V. nodaļu šādā redakcijā:

“V. **Noteikumu ievērošanas kontrole**

1. Kontroli par Saistošo noteikumu izpildi nodrošina Jelgavas valstspilsētas pašvaldības iestāde “Jelgavas pašvaldības policija”.
2. Par Noteikumu 3.-13., 17., 24.-26.punktu neievērošanu administratīvo aktu, kas uzliek adresātam pienākumu izpildīt noteiktu darbību vai aizliedz izpildīt noteiktu darbību, izdod un administratīvā akta nepildīšanas gadījumā piespiedu naudu uzliek Jelgavas valstspilsētas pašvaldības iestāde “Jelgavas pašvaldības policija” Administratīvā procesa likumā noteiktajā kārtībā.”.
3. Precizēt Saistošo noteikumu nodaļas “VI. Noslēgumu jautājumi” punktu numerāciju.
4. Papildināt 32. punktu ar vārdiem iekavās (Latvijas Vēstnesis, 2020, 231 nr.).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā